CELEX: 
Language: sl
Date: 2021-06-29 00:00:00
Title: DELEGIRANA DIREKTIVA KOMISIJE (EU) .../… o spremembi Direktive 2014/47/EU Evropskega parlamenta in Sveta v zvezi s spremembami oznak kategorij vozil, ki izhajajo iz sprememb zakonodaje o homologaciji

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Direktiva 2014/47/EU
                  1
                Evropskega parlamenta in Sveta z dne 3. aprila 2014 o cestnem pregledu tehnične brezhibnosti gospodarskih vozil, ki vozijo v Uniji, in razveljavitvi Direktive 2000/30/ES
                  2
                določa minimalne zahteve za ureditev cestnih pregledov tehnične brezhibnosti gospodarskih vozil, ki vozijo na ozemlju držav članic. Tehnični pregledi so del širše ureditve, ki naj bi zagotavljala varno in okoljsko sprejemljivo stanje vozil ves čas njihove uporabe ter zajema redne tehnične preglede vozil v skladu z Direktivo 2014/45/EU
                  3
                in cestne preglede tehnične brezhibnosti vozil, ki se uporabljajo za dejavnosti komercialnega cestnega prevoza, v skladu z Direktivo 2014/47/EU. 
            
            
               Direktiva 2014/47/EU se uporablja za vozila kategorij iz člena 2(1), kot je določeno v Direktivi 2003/37/ES
                  4
                in Direktivi 2007/46/ES
                  5
                Evropskega parlamenta in Sveta, katerih konstrukcijsko določena hitrost presega 25 km/h. Glede na spremembe oznak kategorij vozil, ki izhajajo iz razveljavitve Direktive 2003/37/ES z Uredbo (EU) št. 167/2013
                  6
               , je namen tega delegiranega akta posodobiti sklice na zadevne kategorije vozil, da se uskladijo s spremembami zakonodaje o homologaciji.
            
            
               2.POSVETOVANJA PRED SPREJETJEM AKTA
            
            
               Komisija je maja 2020 ustanovila strokovno skupino za tehnične preglede in dokumente o registraciji vozil. Naloga te strokovne skupine je pomagati GD MOVE pri pripravi nezakonodajnih aktov na področju tehničnih pregledov in dokumentov o registraciji vozil, vključno s pripravo delegiranih in izvedbenih aktov, pomagati Komisiji pri pripravi ustreznih smernic ter zagotoviti izmenjavo izkušenj in dobrih praks na teh področjih. Strokovna skupina je osnutek besedila delegiranega akta preučila na sejah 17. septembra 2020 in 25. novembra 2020. O osnutku te direktive je na portalu za boljše pravno urejanje od 16. aprila 2021 do 14. maja 2021 potekalo javno posvetovanje, v okviru katerega je bilo prejetih sedem odgovorov. Šest odgovorov se je nanašalo na največjo dovoljeno maso za vozniška dovoljenja kategorije B, kar je vprašanje, ki ni neposredno povezano s tem aktom, v enem pa je bila izražena splošna podpora pobudi. 
            
            
               3.PRAVNI ELEMENTI DELEGIRANEGA AKTA
            
            
               Delegirani akt temelji na prvi alinei člena 21 Direktive 2014/47/EU.
            
            
               Natančneje, prva alinea člena 21 Direktive 2014/47/EU določa, da se na Komisijo v skladu s členom 22 prenese pooblastilo za sprejemanje delegiranih aktov za posodobitev člena 2(1) in točke 6 Priloge IV, kakor je ustrezno, da bi se upoštevale spremembe pri kategorijah vozil, ki izhajajo iz sprememb zakonodaje iz navedenega člena, ne da bi se s tem vplivalo na področje uporabe navedene direktive. Zato je treba sklicevanja na navedene oznake posodobiti v skladu s spremembami, ki so posledica razveljavitve Direktive 2003/37/ES z Uredbo (EU) št. 167/2013.
            
            
               DELEGIRANA DIREKTIVA KOMISIJE (EU) .../…
            
            
               z dne 29.6.2021
            
            
               o spremembi Direktive 2014/47/EU Evropskega parlamenta in Sveta v zvezi s spremembami oznak kategorij vozil, ki izhajajo iz sprememb zakonodaje o homologaciji 
               
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive 2014/47/EU Evropskega parlamenta in Sveta z dne 3. aprila 2014 o cestnem pregledu tehnične brezhibnosti gospodarskih vozil, ki vozijo v Uniji, in razveljavitvi Direktive 2000/30/ES
                  7
                ter zlasti člena 21 Direktive, 
            
            
            
               ob upoštevanju naslednjega:
            
            
               (1)Direktiva 2014/47/EU se uporablja za gospodarska vozila s konstrukcijsko določeno hitrostjo nad 25 km/h, ki spadajo v kategorije iz člena 2(1) navedene direktive. Navedene kategorije so določene s sklicevanjem na direktivi 2003/37/ES
                  8
                in 2007/46/ES
                  9
                Evropskega parlamenta in Sveta.
            
         
         
            
               (2)Direktivi 2003/37/ES in 2007/46/ES sta bili razveljavljeni z Uredbo (EU) št. 167/2013
                  10
                oziroma Uredbo (EU) 2018/858
                  11
                Evropskega parlamenta in Sveta.
            
            
               (3)Glede na spremembe oznak kategorij vozil, ki so posledica razveljavitve Direktive 2003/37/ES z Uredbo (EU) št. 167/2013, bi bilo treba posodobiti kategorije vozil iz člena 2(1) Direktive 2014/47/EU in točke 6 Priloge IV k navedeni direktivi.
            
            
               (4)Direktivo 2014/47/EU bi bilo zato treba ustrezno spremeniti –
            
            
            
               SPREJELA NASLEDNJO DIREKTIVO:
            
            
               Člen 1
            
            
            
               Direktiva 2014/47/EU se spremeni:
            
            
               (1)člen 2 se spremeni:
            
            
               (a)odstavek 1 se spremeni:
            
            
               (i) uvodno besedilo se nadomesti z naslednjim:
            
            
               „1. Ta direktiva se uporablja za vozila s konstrukcijsko določeno hitrostjo nad 25 km/h, ki spadajo v naslednje kategorije, kakor so opredeljene v Uredbi (EU) št. 167/2013 Evropskega parlamenta in Sveta* in Uredbi (EU) 2018/858 Evropskega parlamenta in Sveta**:
            
            
               _________
            
            
               * Uredba (EU) št. 167/2013 Evropskega parlamenta in Sveta z dne 5. februarja 2013 o odobritvi in tržnem nadzoru kmetijskih in gozdarskih vozil (UL L 60, 2.3.2013, str. 1).
            
            
               ** Uredba (EU) 2018/858 Evropskega parlamenta in Sveta z dne 30. maja 2018 o odobritvi in nadzoru trga motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi Uredb (ES) št. 715/2007 in (ES) št. 595/2009 in razveljavitvi Direktive 2007/46/ES (UL L 151, 14.6.2018, str. 1).“;
            
            
               (ii) točka (d) se nadomesti z naslednjim: 
            
            
               „(d) vozila kategorij T1b, T2b, T3b, T4.1b, T4.2b in T4.3b, ki se uporabljajo predvsem na javnih cestah za komercialni cestni prevoz, pri čemer največja konstrukcijsko določena hitrost presega 40 km/h.“;
            
            
            
               (2)v Prilogi IV se točka 6 spremeni:
            
            
               (a)točki (g) in (h) se nadomestita z naslednjim:  
            
         
         
            
               „(g) T1b;
            
            
               (h) T2b“;
            
            
               (c) dodajo se naslednje točke od (i) do (m):   
            
            
               „(i) T3b
            
            
               (j) T4.1b
            
            
               (k) T4.2b
            
            
               (l) T4.3b
            
            
               (m) Druge kategorije vozil: 
            
            
                        (navedite)“.
            
            
            
               Člen 2
            
            
               Prenos
            
            
            
               1. Države članice najpozneje do [OP: vstaviti datum – eno leto po objavi tega akta] sprejmejo in objavijo zakone, predpise in upravne ukrepe, potrebne za uskladitev s to direktivo. Komisiji nemudoma sporočijo besedila navedenih predpisov.
            
            
               Države članice ukrepe, potrebne za uskladitev s členom 1, uporabljajo od [OP: vstaviti datum – enako kot rok za prenos zgoraj].  
            
            
               Države članice se v sprejetih ukrepih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice. 
            
            
            
               2. Države članice Komisiji sporočijo besedila bistvenih določb nacionalne zakonodaje, sprejetih na področju, ki ga ureja ta direktiva. 
            
            
               Člen 3
            
            
               Začetek veljavnosti
            
         
         
            
            
               Ta direktiva začne veljati dvajseti dan po objavi v Uradnem listu Evropske unije.
            
            
               Člen 4
            
            
               Naslovniki
            
            
            
               Ta direktiva je naslovljena na države članice.
            
            
               V Bruslju, 29.6.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        Direktiva 2014/47/EU Evropskega parlamenta in Sveta z dne 3. aprila 2014 o cestnem pregledu tehnične brezhibnosti gospodarskih vozil, ki vozijo v Uniji, in razveljavitvi Direktive 2000/30/ES (UL L 127, 29.4.2014, str. 134).
               
               
                  
                     (2)
                  
                        Direktiva 2000/30/ES Evropskega parlamenta in Sveta z dne 6. junija 2000 o cestnem pregledu tehnične brezhibnosti gospodarskih vozil, ki vozijo v Skupnosti (UL L 203, 10.8.2000, str. 1).
               
               
                  
                     (3)
                  
                        Direktiva 2014/45/EU Evropskega parlamenta in Sveta z dne 3. aprila 2014 o rednih tehničnih pregledih motornih vozil in njihovih priklopnih vozil ter razveljavitvi Direktive 2009/40/ES (UL L 127, 29.4.2014, str. 51).
               
               
                  
                     (4)
                  
                        Direktiva Evropskega parlamenta in Sveta 2003/37/ES z dne 26. maja 2003 o homologaciji kmetijskih in gozdarskih traktorjev, njihovih priklopnikov in zamenljivih vlečenih strojev ter njihovih sistemov, sestavnih delov in samostojnih tehničnih enot in o razveljavitvi Direktive 74/150/EGS (UL L 171, 9.7.2003, str. 1).
               
               
                  
                     (5)
                  
                        Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila, (UL L 263, 9.10.2007, str. 1).
               
               
                  
                     (6)
                  
                        Uredba (EU) št. 167/2013 Evropskega parlamenta in Sveta z dne 5. februarja 2013 o odobritvi in tržnem nadzoru kmetijskih in gozdarskih vozil (UL L 60, 2.3.2013, str. 1).
               
               
                  
                     (7)
                  
                        Direktiva 2000/30/ES Evropskega parlamenta in Sveta z dne 6. junija 2000 o cestnem pregledu tehnične brezhibnosti gospodarskih vozil, ki vozijo v Skupnosti (UL L 203, 10.8.2000, str. 1).
               
               
                  
                     (8)
                  
                        Direktiva Evropskega parlamenta in Sveta 2003/37/ES z dne 26. maja 2003 o homologaciji kmetijskih in gozdarskih traktorjev, njihovih priklopnikov in zamenljivih vlečenih strojev ter njihovih sistemov, sestavnih delov in samostojnih tehničnih enot in o razveljavitvi Direktive 74/150/EGS (UL L 171, 9.7.2003, str. 1).
               
               
                  
                     (9)
                  
                        Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila, (UL L 263, 9.10.2007, str. 1).
               
               
                  
                     (10)
                  
                        Uredba (EU) št. 167/2013 Evropskega parlamenta in Sveta z dne 5. februarja 2013 o odobritvi in tržnem nadzoru kmetijskih in gozdarskih vozil (UL L 60, 2.3.2013, str. 1).
               
               
                  
                     (11)
                  
                        Uredba (EU) 2018/858 Evropskega parlamenta in Sveta z dne 30. maja 2018 o odobritvi in nadzoru trga motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi Uredb (ES) št. 715/2007 in (ES) št. 595/2009 in razveljavitvi Direktive 2007/46/ES (UL L 151, 14.6.2018, str. 1).